Take Me Out

Take Me Out הוא מחזה משנת 2002 מאת המחזאי האמריקאי ריצ'רד גרינברג אשר הועלה לראשונה על ידי "דונמר ווארהאוס" שבקובנט גרדן, לונדון, בשיתוף עם "התיאטרון הציבורי".

הצגת הבכורה של המחזה באוף ברודוויי התקיימה ב-5 בספטמבר 2002, בתיאטרון הציבורי ג'וזף פפה, והצגת הבכורה בברודוויי התקיימה ב-27 בפברואר 2003, בתיאטרון וולטר קר, שם הוצג המחזה 355 פעמים. בשנת 2003 המחזה זכה בפרס טוני למחזה הטוב ביותר.

תקציר העלילה
חלק גדול מעלילת ההצגה מתרחש בחדר הלבשה של קבוצת בייסבול מקצועית, בו צוות השחקנים משוחח על נושאים רבים, בהם הומופוביה, גזענות, מעמד וגבריות בספורט.

הדמות הראשית של המחזה, דארן למינג, היא של שחקן בייסבול רב-גזעי פופולרי ומצליח שנמצא בשיא הקריירה שלו כשהוא מחליט לצאת מהארון. חבריו לקבוצה מגיבים בצורות שונות - חלקם תומכים ומקבלים, וחלקם לא. הדרמה נמשכת לאורך כל עונת הבייסבול, עד לסופה הטרגי.

רקע
על אף שגלן בורק יצא מהארון בפני חבריו לקבוצה ובעליה בשנות השבעים ובילי בין יצא מהארון בשנת 1999 אחרי שכבר פרש מליגת MLB אחרי 8 עונות, בזמן כתיבת המחזה "Take Me Out" מעולם לא היה אף שחקן בייסבול מקצועי פעיל שיצא מהארון. מחזה זה הוא תיאור דרמטי של איך יכול אירוע שכזה להתרחש.

המחזאי ריצ'רד גרינברג סיפר כי אחת הסיבות שמשכו אותו לכתוב מחזה על בייסבול הייתה עונת 1998, במהלכה לניו יורק יאנקיז היה שיא של 114 ניצחונות בעונה, שהחלו במשחק מושלם של דייוויד וולס. רבים מאמינים כי ההשראה לדמותו של למינג היא שחקן הבייסבול האמריקאי לשעבר של נשיונל ליג, דרק ג'יטר מהיאנקיז, וכי ההשראה לדמותו של המגיש (pitcher) הגזען שיין מונגיט היא ג'ון רוקר מהאטלנטה ברייבס.

הפקות
בבריטניה, המחזה Take Me Out הוצג ב-Donmar Warehouse שבלונדון ה-20 ביוני ל-3 באוגוסט 2002.

בארצות הברית, לאחר שהוצג ב-The Public Theater שבאוף ברודוויי, המחזה Take Me Out עלה לראשונה בברודוויי ב-Walter Kerr Theatre, החל מה-27 בפברואר 2003 ועד ל-4 בינואר 2004. הפקה מחודשת של המחזה צפויה להעלות ב-Hayes Theater שברודוויי במהלך 2020, עם הצגות הרצה החל מה-2 באפריל והצגת בכורה רשמית ב-23 באפריל.

דמויות ושחקנים
 הדמות הפקת וסט אנד המקורית(2002) הפקת ברודוויי המקורית(2003–2004) הפקת ברודוויי המחודשת(2020) דארן למינגדניאל סונג'אטהג'סי ויליאמס מייסון מארזקדניס או'הרג'סי טיילר פרגוסון קיפי סאנדרסטורםניל הוףפטריק ג'יי אדמס / ביל האק שיין מאנגיטפרד ולרברנדון ג'יי. דירדן דייווי באטלקווין קרול טודי קוביץ'דומיניק פומוסהדייוויד אייגנברג רודריגז / שוטרג'ין גבריאל מרטינז / שוטררוברט מ. חימנס סקיפר / ויליאם ר. דנציגרג'ו ליסי ג'ייסון שנייהקול סודות' טקאשי קאוובטהטקאשי קאוובטה

פרסים ומועמדויות
הפקת ברודוויי המקורית
 שנה פרס קטגוריה מועמדות תוצאה 2003 פרס טוני המחזה הטוב ביותר  השחקן הטוב ביותר במחזה דניס או'הר  דניאל סונג'אטה  הבימוי הטוב ביותר של מחזה ג'ו מנטלו  Drama Desk Award המחזה הטוב ביותר  השחקן הראשי הטוב ביותר במחזה דניאל סונג'אטה  הבימוי הטוב ביותר של מחזה ג'ו מנטלו  השחקן הטוב ביותר במחזה דניס או'הר  פרד ולר  עיצוב התפאורה הטוב ביותר סקוט פאסק  עיצוב הקול הטוב ביותר במחזה ג'נט קאלאס  עיצוב התאורה הטוב ביותר קווין אדמס  Drama League Award הפקת מחזה הטובה ביותר  Lucille Lortel Award המחזה הטוב ביותר  New York Drama Critics' Circle Award המחזה הטוב ביותר  פרס פוליצר פרס פוליצר לדרמה 

לקריאה נוספת


קישורים חיצוניים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יצירות משנת 2002
קטגוריה:מחזות זוכי פרס דרמה דסק
קטגוריה:מחזות זוכי פרס טוני
קטגוריה:מחזות להט"ב
קטגוריה:זוכי פרס טוני לחידוש הטוב ביותר למחזמר